Di tagara n wungal Saɛid yuɣal-d ɣer wallus n tudert-is, deg yiseggasen n ṣa n tmarwin (70) asmi i d-teǧǧa tezmert leɛmer iɛedda sebɛin qrib ad ilḥeq tmanyin, teɣlid fell-as tmeddit akken i d-iɣelli yiḍ ɣef wass ur d-yufi yiwen d tama-s ad t-id tyerfeḍ di temɣer-is, yefka rray i tqerruyt, yerra-tt i ǧǧiḥ, ur isali axxam, ur d-yuriw, ur yeɛmir axxam n baba-s yexlan, yegra-d di txamt n lɣerba weḥd-s laḥbib la wali ḥala sidi Rebbi, yiwen wass yessuḍ-d deg uqerruy-is ad yuɣal ɣer tmurt n yimawlan, maca tuɣal-as am wakken d leḥya, acku temẓi- nni yelḥan yefka-as-tt i Fransa, yegra-d temɣer tewser m leɛyub ad yeqqabel yis-s tudert di tmurt, yuɣal-d ɣer taddart-is, yufa-d akk tiẓya-s iwḍen d imɣaren yal wa imuger-it mmi-s